ระทึก! แก๊สระเบิดร้านอาหารนอกเมือง “ซัปโปโร” พังทั้งตึก!! พบเจ็บกว่า 40 ราย
ระทึก! แก๊สระเบิดร้านอาหารนอกเมือง "ซัปโปโร" พังทั้งตึก!! พบเจ็บกว่า 40 ราย
17 ธ.ค. 2561

ผู้สื่อข่าวรายงานว่า เกิดเหตุระเบิดครั้งใหญ่และมีไฟลุกไหม้ร้านอาหารแห่งหนึ่งในเมืองซัปโปโร จ.ฮอกไกโด ทางเหนือสุดของญี่ปุ่น เมื่อเวลาประมาณ 20.30 น. ของวันนี้ (16 ธ.ค.) ตามเวลาท้องถิ่น
ด้านตำรวจฮอกไกโดและเจ้าหน้าที่ดับเพลิงของเมืองซัปโปโร ระบุว่า สาเหตุของการระเบิดครั้งนี้น่าจะมาจากแก๊สรั่วที่ชั้น 3 ของอาคารที่เกิดเหตุ จนทำให้อาคารพังลงมา และมีไฟลุก ส่วนผู้ได้รับบาดเจ็บคนหนึ่งจากอย่างน้อย 42 คน เป็นชายอายุ 30 ปี มีการสาหัส โดยมีแผลไฟไหม้บริเวณใบหน้า ส่วน 41 คนที่เหลือมีทั้งชาย หญิง และเด็ก ซึ่งเจ้าหน้าที่ได้นำตัวส่งโรงพยาบาลใกล้เคียงแล้ว ส่วนแรงระเบิดได้ส่งผลให้กระจกของอาคารบ้านเรือนใกล้เคียงแตกและได้รับความเสียหาย
นอกจากนี้ แหล่งข่าวรายหนึ่งให้สัมภาษณ์กับสถานีโทรทัศน์เอ็นเอชเค ของญี่ปุ่นว่า บริเวณที่เกิดเหตุยังคงได้กลิ่นแก๊ส ขณะที่เจ้าหน้าที่ก็ได้เตรียมสถานที่ให้ผู้คนที่อาศัยอยู่รอบที่เกิดเหตุมาพักอาศัยค้างคืนแล้ว เนื่องจากเกรงว่าอาจเป็นอันตรายจากแก๊สที่รั่วไหลออกมา


